Diari Oficial de la Generalitat Valenciana


Sumari del DOGV 3875, del 10-11-2000 (2000/8441)

Notificació de l'acord d'iniciació dictat en l'expedient sancionador número 195/2000.
-------------------------------------------------------------------------------------

### Dades del document

Número de DOGV
:   3875

Data del DOGV
:   10-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8441


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació dictat en l'expedient sancionador número 195/2000. [2000/F8441]
  
De conformitat amb el que ha acordat aquesta Secretaria General, i a l'empara del que s'estableix en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a la senyora Maria Theresia Adriansen, amb últim domicili conegut a l'avinguda d'Europa, edifici Laguna, de la localitat de Calp, l'acord d'iniciació I-2000/0195, de data 28 de juny de 2000, dictat en l'expedient sancionador que s'està tramitant al Servei d'Espectacles i Establiments Públics:
  
«Vista la denúncia formulada per la Guàrdia Civil de Calp i realitzades les actuacions prèvies pertinents, de conformitat amb el que s'estableix en l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
El dia 15 de maig de 2000, a les 06.30 hores, es va realitzar inspecció a l'establiment denominat Bar Poco Loco, siti al carrer del Doctor Fleming, 14, 4, de Calp, i es va verificar que es trobava obert, amb 14 persones consumint begudes a l'interior, aquest fet infringeix l'horari màxim de tancament establit en l'Ordre de 30 de desembre de 1999, de la Conselleria de Justícia i Administracions Públiques, per la qual es regulen els horaris d'espectacles i establiments públics (DOGV núm. 3.650, de 05.01.2000).
  
Aquest fet pot constituir una infracció qualificada de lleu, tipificada en l'article 21.g) de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'article 26.a) de la citada llei, el qual estableix:
  
Les faltes lleus se sancionaran amb advertència i/o multa en quantia fins a 100.000 pessetes, i en el present supòsit es proposa una sanció de 50.000 pessetes (300,51 euros).
  
Tot això sense perjuí del que resulte de la instrucció. L'òrgan competent per a la resolució del present expedient és la cap del servei, en virtut del que s'estableix en l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que s'estableix en l'article 31 de la citada Llei 2/1991, de la Generalitat Valenciana, els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que s'estableix en el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra la senyora Maria Theresia Adriansen, per presumpta infracció de l'article 21.g) de la Llei 2/1991, que es tramitarà mitjançant el procediment simplificat previst en els articles 23 i 24 del Reial Decret 1.398/1993, de 4 d'agost, en relació amb els articles 31.a) i 33 de la Llei 2/1991, i se li significa que d'acord amb el que s'estableix en l'article 8.1 del Reial Decret 1.398/1993, podrà reconéixer voluntàriament la seua responsabilitat. En aquest cas es resoldrà el procediment amb la imposició de la sanció que pertoque.
  
Així mateix, s'acorda nomenar instructor i secretària de l'expedient sancionador el senyor Manuel Saiz Blanco i la senyora Mª del Pilar González Martínez respectivament, als quals es notificarà en forma aquest nomenament, així com als inculpats, de conformitat amb el que s'estableix en l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, d'acord amb el que s'estableix en els articles 28 i 29 de la citada Llei 30/1992.
  
En virtut d'allò que s'ha establit en l'article 31.a) de la Llei 2/1991, d'Espectacles, Establiments Públics i Activitats Recreatives, se li concedix un termini de 10 dies, comptats a partir de l'endemà de la notificació del present acord, perquè aporte totes les al·legacions, els documents o les informacions que estime convenients.
  
I perquè servisca de notificació a la persona interessada mencionada anteriorment, s'expedeix el present edicte.